pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงดำเนินโครงการขยายทางหลวงหมายเลข 304 สาย มีนบุรี - ฉะเชิงเทรา ตอน 2 สนับสนุนระเบียงเศรษฐกิจภาคตะวันออก (EEC)
วันพฤหัสบดีที่ 8 มิถุนายน 2560
กรมทางหลวงดําเนินโครงการขยายทางหลวงหมายเลข 304 สาย มีนบุรี - ฉะเชิงเทรา ตอน 2 สนับสนุนระเบียงเศรษฐกิจภาคตะวันออก (EEC)
กรมทางหลวง (ทล.) กระทรวงคมนาคม ดําเนินโครงการขยายทางหลวงหมายเลข 304 สายมีนบุรี - ฉะเชิงเทรา ตอน 2 ระยะทาง 9.6 กิโลเมตร
เพื่อเพิ่มศักยภาพสายทาง และรองรับปริมาณการจราจรที่เพิ่มขึ้น พร้อมทั้งสนับสนุนโครงการพัฒนาระเบียงเศรษฐกิจภาคตะวันออก (Eastern Economic Corridor Development : EEC) ในพื้นที่จังหวัดฉะเชิงเทรา
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ กล่าวว่า จังหวัดที่อยู่ในโครงการพัฒนาระเบียงเศรษฐกิจภาคตะวันออก (Eastern Economic Corridor Development : EEC) ประกอบด้วย ฉะเชิงเทรา ชลบุรี และระยอง ซึ่งมีศักยภาพของพื้นที่และความพร้อมด้านต่าง ๆ กระทรวงคมนาคมได้วางแผนพัฒนาโครงสร้างพื้นฐานเพื่อสนับสนุนโครงการดังกล่าว โดย ทล. ได้ดําเนินโครงการขยายทางหลวงหมายเลข 304 สายมีนบุรี - ฉะเชิงเทรา ตอน 2 ระหว่าง กม.50+300 - 59+900 ระยะทาง 9.6 กิโลเมตร วงเงินงบประมาณ 1,049,737,000 บาท ก่อสร้างเป็นทางมาตรฐานชั้นพิเศษแอสฟัลต์คอนกรีต ขนาด 6 ช่องจราจร ไป - กลับ ผิวจราจรกว้างข้างละ 3.5 เมตร ไหล่ทางกว้างข้างละ 2.5 เมตร และ 1.5 เมตร พร้อมทั้งติดตั้งระบบไฟฟ้าแสงสว่างและสัญญาณไฟจราจร ปัจจุบันผลงานก้าวหน้าร้อยละ 15 กําหนดแล้วเสร็จปี 2561
ภายหลังโครงการแล้วเสร็จจะสามารถรองรับปริมาณจราจรที่เพิ่มขึ้น ช่วยสนับสนุนระบบโลจิสติกส์ในภาคตะวันออกให้คล่องตัว เนื่องจากเส้นทางดังกล่าวเป็นเส้นทางเชื่อมต่อกับทางหลวงพิเศษระหว่างเมืองหมายเลข 7 (กรุงเทพฯ - ชลบุรี) สายใหม่ และเป็นเส้นทางรองรับการขนส่งจากภาคอีสานไปในท่าเรือแหลมฉบัง รวมทั้งเป็นทางเลือกสําหรับการเดินทางระหว่างภูมิภาคและพื้นที่รอบนอกกรุงเทพฯ ในเขตมีนบุรี หนองจอก สุวินทวงศ์ ให้สามารถใช้เส้นทาง เข้า - ออก ตัวเมืองได้อย่างคล่องตัว สามารถสอบถามข้อมูลเพิ่มเติมได้ที่ สํานักก่อสร้างทางที่ 2 โทร 0 2354 1058 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 24 - 30 มกราคม 2563 พบการกระทำผิด จำนวน 571 คดี คิดเป็นเงินค่าปรับ 8.33 ล้านบาท
วันศุกร์ที่ 31 มกราคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 24 - 30 มกราคม 2563 พบการกระทําผิด จํานวน 571 คดี คิดเป็นเงินค่าปรับ 8.33 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายวิวัฒน์ เขาสกุล รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 24 - 30 มกราคม 2563) พบว่ามีการกระทําผิด จํานวน 571 คดี คิดเป็นเงินค่าปรับ 8.33 ล้านบาท โดยแยกเป็น สุรา จํานวน 336 คดี ค่าปรับ 2.52 ล้านบาท ยาสูบ จํานวน 168 คดี ค่าปรับ 3.40 ล้านบาท ไพ่ จํานวน 14 คดี ค่าปรับ 0.17 ล้านบาท น้ํามันและผลิตภัณฑ์น้ํามัน จํานวน 34 คดี ค่าปรับ 0.94 ล้านบาท น้ําหอม จํานวน 1 คดี ค่าปรับ 0.10 ล้านบาท รถจักรยานยนต์ จํานวน 5 คดี ค่าปรับ จํานวน 0.74 ล้านบาท และสินค้าอื่น ๆ จํานวน 13 คดี ค่าปรับ 0.45 ล้านบาท โดยมีของกลางแยกเป็นน้ําสุรา จํานวน 1,781.700 ลิตร ยาสูบ จํานวน 12,949 ซอง ไพ่ จํานวน 910 สํารับ น้ํามันและผลิตภัณฑ์น้ํามัน จํานวน 44,370.000 ลิตร น้ําหอม จํานวน 150 ขวด รถจักรยานยนต์ จํานวน 5 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 30 มกราคม 2563 พบว่ามีการกระทําผิด จํานวน 12,042 คดี คิดเป็นเงินค่าปรับ 185.63 ล้านบาท โดยแยกเป็น สุรา จํานวน 6,648 คดี ค่าปรับ 59.31 ล้านบาท ยาสูบ จํานวน 3,735 คดี ค่าปรับ 87.44 ล้านบาท ไพ่ จํานวน 230 คดี ค่าปรับ 2.43 ล้านบาท น้ํามันและผลิตภัณฑ์น้ํามัน จํานวน 525 คดี ค่าปรับ 9.68 ล้านบาท น้ําหอม จํานวน 27 คดี ค่าปรับ 0.86 ล้านบาท รถจักรยานยนต์ จํานวน 662 คดี ค่าปรับ จํานวน 13.08 ล้านบาท และสินค้าอื่น ๆ จํานวน 215 คดี ค่าปรับ 12.83 ล้านบาท โดยมีของกลางแยกเป็นน้ําสุรา จํานวน 129,550.091 ลิตร ยาสูบ จํานวน 218,228 ซอง ไพ่ จํานวน 17,242 สํารับ น้ํามันและผลิตภัณฑ์น้ํามัน จํานวน 616,553.000 ลิตร น้ําหอม จํานวน 5,884 ขวด รถจักรยานยนต์ จํานวน 746 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม รพ.ห้วยกระเจาเฉลิมพระเกียรติ 80 พรรษา
วันพฤหัสบดีที่ 11 มกราคม 2561
องคมนตรี ตรวจเยี่ยม รพ.ห้วยกระเจาเฉลิมพระเกียรติ 80 พรรษา
องคมนตรี ชื่นชมการดําเนินงานโรงพยาบาลห้วยกระเจาเฉลิมพระเกียรติ 80 พรรษา จัดระบบบริการตามแนวปรัชญาเศรษฐกิจพอเพียงและสอดคล้องกับปัญหาของพื้นที่พร้อมมอบนโยบายให้พัฒนาเป็นต้นแบบให้โรงพยาบาลอื่น
องคมนตรี ชื่นชมการดําเนินงานโรงพยาบาลห้วยกระเจาเฉลิมพระเกียรติ 80 พรรษา จัดระบบบริการตามแนวปรัชญาเศรษฐกิจพอเพียงและสอดคล้องกับปัญหาของพื้นที่พร้อมมอบนโยบายให้พัฒนาเป็นต้นแบบให้โรงพยาบาลอื่น
บ่ายวันนี้(11 มกราคม 2561) ที่ จังหวัดกาญจนบุรี พลอากาศเอกชลิต พุกผาสุข องคมนตรี รองประธานมูลนิธิเทพรัตนเวชชานุกูล และคณะตรวจเยี่ยมการดําเนินงานโรงพยาบาลห้วยกระเจาเฉลิมพระเกียรติ 80 พรรษาที่มูลนิธิเทพรัตนเวชชานุกูลให้การสนับสนุน โดยมีนายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์ธเรศ กรัษนัยรวิวงศ์ รองปลัดกระทรวงสาธารณสุข และคณะ ให้การต้อนรับ องคมนตรีได้ชื่นชมผลการดําเนินงานของเจ้าหน้าที่ ที่สร้างความเชื่อมั่นให้ผู้นําชุมชน ประชาชน ช่วยกันพัฒนาและสนับสนุนจนโรงพยาบาลสามารถแก้ไขปัญหาวิกฤตทางการเงินการคลังสําเร็จ เป็นที่พึ่งของประชาชนอย่างแท้จริง พร้อมมอบนโยบายให้พัฒนาเป็นต้นแบบให้โรงพยาบาลอื่นๆต่อไป
โรงพยาบาลห้วยกระเจาเฉลิมพระเกียรติ80 พรรษา ดูแลประชากร 32,316 คน ได้จัดระบบบริการตามแนวปรัชญาเศรษฐกิจพอเพียงและสอดคล้องกับปัญหาของพื้นที่ เน้นงานเวชศาสตร์ครอบครัว การส่งเสริมสุขภาพ การป้องกันควบคุมโรค การรักษาและการฟื้นฟูสภาพแบบองค์รวม (Holistic Health Care) โรคที่เป็นปัญหาสําคัญในพื้นที่ คือโรคเบาหวานและความดันโลหิตสูง จากการคัดกรองประชาชนที่มีอายุ 35 ปี ขึ้นไป ในปี2560 พบกลุ่มเสี่ยงโรคความดันโลหิตสูงมากถึงร้อยละ 50 ส่วนโรคเบาหวานพบร้อยละ 5 ซึ่งโรงพยาบาลได้พลิกวิกฤตเป็นโอกาสนํามาเป็นแนวทางการพัฒนาระบบบริการ
โดยในกลุ่มปกติและกลุ่มเสี่ยง เน้นการปรับเปลี่ยนพฤติกรรม มีอสม.ติดตามพฤติกรรมการบริโภค การออกกําลังกายทุกเดือน และคัดกรองโดยเจ้าหน้าที่ทุก 3 เดือน สามารถลดกลุ่มเสี่ยงโรคความดันโลหิตสูงเหลือร้อยละ 42 สําหรับในกลุ่มผู้ป่วยโรคเรื้อรัง ผู้ป่วยติดเตียง ผู้พิการ ผู้ด้อยโอกาส ผู้ป่วยระยะสุดท้าย ซึ่งมีอัตราการนอนโรงพยาบาลซ้ําสูงจากภาวะแทรกซ้อน ได้จัดตั้งทีม “คลินิกใกล้หมอ” ติดตามดูแลผู้ป่วยกลุ่มนี้ที่บ้าน ให้ความรู้ ทักษะแก่ผู้ดูแลที่บ้าน จัดสภาพแวดล้อมให้เอื้อต่อภาวะสุขภาพ จัดหากายอุปกรณ์ ผลการดําเนินงานพบว่า ผู้ป่วยมานอนโรงพยาบาลซ้ําน้อยลง อัตราการเกิดภาวะแทรกซ้อนลดลง ลดค่าใช้จ่ายแก่ผู้ป่วยเฉลี่ยเดือนละประมาณ 3,000 บาท และลดค่าใช้จ่ายโรงพยาบาลเฉลี่ยปีละประมาณ 300,000 บาทต่อปี ผู้ป่วยและญาติมีความพึงพอใจมากกว่าร้อยละ 95 รวมทั้งเกิดศูนย์การเรียนรู้ในชุมชน อาทิ การทําอาหารสําหรับผู้ป่วยที่ให้อาหารทางสายยาง มีกองทุนช่วยเหลือผู้ยากไร้จากการสนับสนุนของเครือข่ายทุกภาคส่วน
ทั้งนี้ โรงพยาบาลห้วยกระเจาเฉลิมพระเกียรติ80 พรรษา เป็นโรงพยาบาลชุนชนขนาด30เตียงที่กระทรวงสาธารณสุขจัดตั้งขึ้น ในโอกาสมหามงคลเฉลิมพระชนมพรรษา 5 ธันวาคม 2550 คน ให้บริการตรวจรักษาโรคทั่วไป ทันตกรรม เภสัชกรรม คลินิกโรคเรื้อรัง ห้องคลอด ผ่าตัดเล็ก เป็นต้น เพื่อให้ประชาชนเข้าถึงบริการที่มีคุณภาพและเท่าเทียม พร้อมพัฒนาให้เป็นแบบอย่างโรงพยาบาลที่มีการดําเนินการตามแนวพระราชดําริอย่าง
รัฐบาลไทย-ข่าวทำเนียบรัฐบาล-ออท.ฮังการีย้ำความพร้อมสานต่อความร่วมมือกับประเทศไทย และยินดีถ่ายทอดความรู้และประสบการณ์ด้านการบริหารจัดการน้ำ
วันศุกร์ที่ 8 กุมภาพันธ์ 2562
ออท.ฮังการีย้ําความพร้อมสานต่อความร่วมมือกับประเทศไทย และยินดีถ่ายทอดความรู้และประสบการณ์ด้านการบริหารจัดการน้ํา
ออท.ฮังการีย้ําความพร้อมสานต่อความร่วมมือกับประเทศไทย และยินดีถ่ายทอดความรู้และประสบการณ์ด้านการบริหารจัดการน้ํา
วันนี้ (8 ก.พ. 2562) เวลา 15.45 น. นายซิลเวสเตอร์ บุช (H.E. Mr. Szilveszter Bus) เอกอัครราชทูตฮังการีประจําประเทศไทย เข้าเยี่ยมคารวะ พลเอก ฉัตรชัย สาริกัลยะ รองนายกรัฐมนตรี ในโอกาสเข้ารับตําแหน่งใหม่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรียินดีต่อออท.ฮังการีฯ ที่ได้รับการแต่งตั้งเป็นออท.ฮังการีประจําประเทศไทย ทราบว่าเป็นนักการทูตที่รู้จักและคุ้นเคยกับภูมิภาคเอเชียเป็นอย่างดี และเคยเดินทางมาเยือนไทยในหลายโอกาส ทั้งสองฝ่ายย้ําความสัมพันธ์อันดีต่อกันและยืนยันความพร้อมที่จะเพิ่มพูนความร่วมมือระหว่างกันในทุกมิติ
โอกาสนี้รองนายกรัฐมนตรีฝากแสดงความขอบคุณไปยังนายเปเตอร์ ซิยาร์โท รัฐมนตรีว่าการกระทรวงการต่างประเทศและการค้าฮังการี ที่ได้มีหนังสือเชิญรองนายกรัฐมนตรีไปเยือนฮังการีอย่างเป็นทางการ เพื่อเข้าร่วมการประชุมคณะกรรมาธิการว่าด้วยความร่วมมือทางเศรษฐกิจไทย-ฮังการี (JCEC) ครั้งที่ 3 โดยออท.ฮังการีฯ ทราบว่าในการเยือนดังกล่าวรองนายกรัฐมนตรีจะนําคณะไปศึกษาดูงานเกี่ยวกับการบริหารจัดการน้ําและขยะมูลฝอย ซึ่งฮังการีพร้อมถ่ายทอดองค์ความรู้และประสบการณ์ให้แก่ประเทศไทย และเชื่อมั่นว่าการเดินทางเยือนฮังการีของรองนายกรัฐมนตรีจะประสบความสําเร็จอย่างเป็นรูปธรรม ทั้งนี้รองนายกรัฐมนตรีแสดงความขอบคุณออท.ฮังการีฯ ที่ช่วยประสานงานเตรียมการเยือนด้วย
ในการนี้ ออท. ฮังการีฯ แสดงความเข้าใจต่อสถานการณ์การเมืองไทยและเห็นพัฒนาการไปสู่การเลือกตั้งตามกระบวนการประชาธิปไตย ซึ่งรองนายกรัฐมนตรีแสดงความขอบคุณที่ฮังการีสนับสนุนบทบาทไทยในสหภาพยุโรปมาโดยตลอด พร้อมเชื่อมั่นว่าออท.ฮังการีฯ จะทําหน้าที่ออท.ฮังการีประจําประเทศไทยได้เป็นอย่างดี และสานต่อความร่วมมือระหว่างไทย-ฮังการีต่อไปในอนาคต
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีร่วมกับบรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
วันพฤหัสบดีที่ 6 กันยายน 2561
กระทรวงยุติธรรม โดยกรมบังคับคดีร่วมกับบรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
กรมบังคับคดีร่วมกับบรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
เมื่อวันพุธที่ ๕ กันยายน ๒๕๖๑ เวลา ๑๐.๐๐ น. กรมบังคับคดี และบรรษัทประกันสินเชื่ออุตสาหกรรม
ขนาดย่อม (บสย.) ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย โดยมี
นางสาวรื่นวดี สุวรรณมงคล อธิบดีกรมบังคับคดี และนายจตุฤทธิ์ จันทรกานต์ รองผู้จัดการทั่วไป
สายงานสนับสนุน บรรษัทประกันสินเชื่ออุตสาหกรรมขนาดย่อม (บสย.) ร่วมลงนาม
ณ ห้องประชุมคชสาร ๒ ชั้น ๓ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า การลงนามความร่วมมือระหว่างกรมบังคับคดี และบรรษัทประกันสินเชื่ออุตสาหกรรมขนาดย่อม (บสย.) เป็นการเพิ่มประสิทธิภาพในการตรวจสอบยืนยันข้อมูลบุคคลล้มละลาย ความสามารถในการทํานิติกรรมของลูกค้า และ/หรือลูกหนี้ เพื่อการปฏิบัติตามระเบียบเกี่ยวกับบุคคลล้มละลายของบรรษัทประกันสินเชื่ออุตสาหกรรมขนาดย่อม (บสย.) เนื่องจากลูกหนี้ที่ถูกพิทักษ์ทรัพย์อํานาจในการ จัดกิจการทรัพย์สินจะตกอยู่กับเจ้าพนักงานพิทักษ์ทรัพย์แต่เพียงผู้เดียว ลูกหนี้ไม่สามารถในการทํานิติกรรมใดๆ เกี่ยวกับทรัพย์สินได้ทั้งสิ้น ในการเชื่อมโยงข้อมูลบุคคลล้มละลายครั้งนี้ กรมบังคับคดีและบรรษัทประกันสินเชื่ออุตสาหกรรมขนาดย่อม (บสย.) จะร่วมกันประเมินผลการใช้ระบบเพื่อปรับปรุงระบบงานให้มีประสิทธิภาพและสอดคล้องกับความต้องการ
ปัจจุบันกรมบังคับคดีได้ทําบันทึกความเข้าใจว่าด้วยการเชื่อมโยงข้อมูลบุคคลล้มละลายกับหน่วยงานต่างๆ ทั้งภาครัฐและเอกชนที่ต้องการนําข้อมูลบุคคลล้มละลายไปใช้ตรวจสอบยืนยันข้อมูล จํานวน ๓๕ หน่วยงาน
ทั้งนี้การเชื่อมโยงข้อมูลบุคคลล้มละลายเป็นการดําเนินการตามนโยบายรัฐบาลในเรื่องการบูรณาการข้อมูล ระหว่างหน่วยงานภาครัฐสามารถอํานวยความสะดวกให้กับหน่วยงาน และผู้รับบริการให้เกิดประสิทธิภาพสูงสุด
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงชราอายุ 70 ปี เลี้ยงดูหลานชายพิการที่เป็นอัมพาต ที่ จ.สระแก้ว พร้อมเร่งเยียวยาจิตใจหญิงอายุ 52 ปี ที่ถูกลูกชายแท้ๆ ทำร้ายร่างกาย ที่ จ.สุรินทร์
วันพุธที่ 7 มิถุนายน 2560
รมว.พม. กําชับ จนท. เร่งช่วยเหลือหญิงชราอายุ 70 ปี เลี้ยงดูหลานชายพิการที่เป็นอัมพาต ที่ จ.สระแก้ว พร้อมเร่งเยียวยาจิตใจหญิงอายุ 52 ปี ที่ถูกลูกชายแท้ๆ ทําร้ายร่างกาย ที่ จ.สุรินทร์
รมว.พม. กําชับ จนท. เร่งช่วยเหลือหญิงชราอายุ 70 ปี รับภาระเลี้ยงดูหลานชายพิการที่เป็นอัมพาต ครอบครัวยากจน ที่ จ.สระแก้ว พร้อมเร่งเยียวยาจิตใจหญิงอายุ 52 ปี ที่ถูกลูกชายแท้ๆ ทําร้ายร่างกาย และพยายามล่วงละเมิดทางเพศ ที่ จ.สุรินทร์
วันนี้ (7 มิ.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 645/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณีหญิงชราอายุ 70 ปี ต้องรับภาระเพียงลําพังเลี้ยงดูหลานชายอายุ 25 ปี ที่พิการเป็นอัมพาตช่วงล่าง แขนขาลีบ ต้องเจาะคอเพื่อช่วยในการหายใจ รวมทั้งต้องเจาะท่อปัสสาวะ ร่างกายผอมซูบ ขาดสารอาหาร เนื่องจากรับประทานบะหมี่กึ่งสําเร็จรูปเกือบทุกวัน ครอบครัวมีฐานะยากจน อาศัยเบี้ยยังชีพผู้สูงอายุและคนพิการเพื่อใช้ประทังชีวิต ที่อําเภอวัฒนานคร จังหวัดสระแก้ว นั้น ตนได้กําชับให้พัฒนาสังคมและความมั่นคงของมนุษย์จังหวัดสระแก้ว (พมจ.สระแก้ว) พร้อมหน่วยงานที่เกี่ยวข้องในพื้นที่สังกัดกระทรวง พม. ลงพื้นที่เยี่ยมบ้านและตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. อีกทั้ง มอบสิ่งของเครื่องใช้ที่จําเป็น นอกจากนี้ ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างต่อเนื่อง รวมทั้งให้ความช่วยเหลือและคําแนะนําในเรื่องสวัสดิการสังคมตามความเหมาะสม และให้คําแนะนําปรึกษาแก่ครอบครัวดังกล่าวในเรื่องการส่งเสริมอาชีพเพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีหญิงอายุ 52 ปี เข้าแจ้งความต่อเจ้าหน้าที่ตํารวจ ว่าถูกลูกชายแท้ๆ อายุ 32 ปี ทําร้ายร่างกายได้รับบาดเจ็บ และยังใช้อาวุธปืนข่มขู่เพื่อพยายามล่วงละเมิดทางเพศมาแล้วหลายครั้ง ที่อําเภอศีขรภูมิ จังหวัดสุรินทร์ นั้น ตนได้กําชับให้พัฒนาสังคมและความมั่นคงของมนุษย์จังหวัดสุรินทร์ (พมจ.สุรินทร์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านสตรีและครอบครัวของกระทรวง พม. พร้อมทั้งเร่งเยียวยาฟื้นฟูสภาพจิตใจของหญิงดังกล่าวอย่างใกล้ชิด ทั้งนี้ กรณีนี้นับเป็นปัญหาการใช้ความรุนแรงในครอบครัว ซึ่งต้องร่วมกันหาแนวทางป้องกันไม่เกิดเหตุการณ์ในลักษณะดังกล่าวขึ้นอีก ด้วยการปรับพฤติกรรมให้ลูกชายไม่ใช้ความรุนแรงกับคนในครอบครัวและสังคม เพื่อให้สามารถกลับมาอยู่ร่วมกันในครอบครัวได้อย่างปกติสุขต่อไป
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดิน 6 เดือน ปีงบประมาณ 2563 รวมจำนวน 101,173 ล้านบาท คิดเป็นร้อยละ 54 ของเป้าหมายทั้งปี”
วันพุธที่ 8 เมษายน 2563
“สคร. จัดเก็บเงินนําส่งรายได้แผ่นดิน 6 เดือน ปีงบประมาณ 2563 รวมจํานวน 101,173 ล้านบาท คิดเป็นร้อยละ 54 ของเป้าหมายทั้งปี”
ในเดือนมีนาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 4,307 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนมีนาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 4,307 ล้านบาท ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 6 เดือนแรก (1 ตุลาคม 2562 – 31 มีนาคม 2563) จํานวน 101,173 ล้านบาท คิดเป็นร้อยละ 101 ของประมาณการเงินนําส่งรายได้แผ่นดินสะสม หรือคิดเป็นร้อยละ 54 ของเป้าหมายทั้งปีงบประมาณ 2563 จํานวน 188,800 ล้านบาท ทั้งนี้รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนมีนาคม 2563 นําส่งรายได้แผ่นดิน คิดเป็นร้อยละ 92 ของเงินนําส่งรายได้ทั้งหมด โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 สํานักงานสลากกินแบ่งรัฐบาล  26,055
2 การไฟฟ้าฝ่ายผลิตแห่งประเทศไทย 18,301
3 บริษัท ปตท. จํากัด (มหาชน)  13,139
4 บริษัท ท่าอากาศยานไทย จํากัด (มหาชน) 10,500
5 การไฟฟ้าส่วนภูมิภาค   5,733
6 ธนาคารออมสิน   5,409
7 การท่าเรือแห่งประเทศไทย  4,020
8 บริษัท กสท โทรคมนาคม จํากัด (มหาชน) 3,891
9 การทางพิเศษแห่งประเทศไทย  3,839
10 ธนาคารอาคารสงเคราะห์  2,414
อื่นๆ    7,872
รวม    101,173
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880-7 ต่อ 3156
รัฐบาลไทย-ข่าวทำเนียบรัฐบาล-ไอแบงก์ จับมือพันธมิตร ลุยต่อโครงการรวมพลังสร้างสรรค์ตะกาฟุล ปี 4
วันอังคารที่ 23 มิถุนายน 2563
ไอแบงก์ จับมือพันธมิตร ลุยต่อโครงการรวมพลังสร้างสรรค์ตะกาฟุล ปี 4
ธนาคารอิสลามแห่งประเทศไทย (ไอแบงก์) ร่วมกับ 2 พันธมิตรธุรกิจประกัน เดินหน้าเปิดโครงการรวมพลังสร้างสรรค์ตะกาฟุลต่อเนื่องเป็นปีที่ 4 เพื่อส่งมอบผลิตภัณฑ์ประกันภัยตะกาฟุลหลากหลายรูปแบบที่สอดรับกับความต้องการของพี่น้องมุสลิมและลูกค้าทั่วไป
ธนาคารอิสลามแห่งประเทศไทย (ไอแบงก์) ร่วมกับ 2 พันธมิตรธุรกิจประกัน เดินหน้าเปิดโครงการรวมพลังสร้างสรรค์ตะกาฟุลต่อเนื่องเป็นปีที่ 4 เพื่อส่งมอบผลิตภัณฑ์ประกันภัยตะกาฟุลหลากหลายรูปแบบที่สอดรับกับความต้องการของพี่น้องมุสลิมและลูกค้าทั่วไป ทั้งในด้านการออมเงิน การสร้างความอุ่นใจในการคุ้มครองชีวิต และความมั่นคงในวัยเกษียณ โดยมีนายวุฒิชัย สุระรัตน์ชัย กรรมการและผู้จัดการธนาคาร และนายวิสุทธ์ บริบูรณ์ รองกรรมการผู้จัดการ ผู้บริหารสายงานธุรกิจรายย่อย และปฏิบัติหน้าที่ผู้ช่วยกรรมการผู้จัดการ ผู้บริหารสายงานธุรกิจ ธนาคารอิสลามแห่งประเทศไทย พร้อมด้วยนายไพฑูรย์ ไกรอมร รองกรรมการผู้จัดการ บริษัท เมืองไทยประกันชีวิต จํากัด (มหาชน) และนางฉวีวรรณ ปิยรัตนเสถียร Head of Government Bancassurance บริษัท ไทยประกันชีวิต จํากัด (มหาชน) ร่วมพิธีเปิดโครงการ เมื่อเช้าวันที่23 มิถุนายน 2563 ณ ห้องประชุมใหญ่ ชั้น 23 สํานักงานใหญ่ ธนาคารอิสลามแห่งประเทศไทย
โครงการรวมพลังสร้างสรรค์ตะกาฟุล ปี 4 เป็นโครงการความร่วมมือระหว่างไอแบงก์ บริษัท เมืองไทยประกันชีวิต จํากัด (มหาชน) และบริษัท ไทยประกันชีวิต จํากัด (มหาชน) โดยต่อยอดความสําเร็จมาจาก “โครงการรวมพลังสร้างสรรค์ตะกาฟุล ปี 3” ที่ได้รับผลตอบรับเป็นอย่างดี ทํายอดเงินสมทบของโครงการทะลุเป้าหมายไปกว่า 100 ล้านบาท ส่งผลให้ภาพรวมเงินสมทบผลิตภัณฑ์ประกันภัยตะกาฟุล ในปี 2562 มากกว่า 490 ล้านบาท สําหรับในปี 2563 นี้ นอกจากสภาพเศรษฐกิจที่เป็นช่วงขาลง ซ้ํายังต้องประสบกับสถานการณ์การแพร่ระบาดของ COVID-19 ธนาคารจึงได้ตั้งเป้าหมายเฉพาะในช่วง 6 เดือนสุดท้ายของปี สําหรับทําเงินสมทบของโครงการในปีนี้ อยู่ที่ 120 ล้านบาท โดยผลิตภัณฑ์ภัยตะกาฟุลที่ร่วมโครงการ ดังนี้
เมืองไทยประกันชีวิต
1. ตะกาฟุลเซฟวิ่ง 10/4
2. ตะกาฟุลยะซาร์ 15/8
3. ตะกาฟุลออมทรัยพ์ 20/15
4. ตะกาฟุลตลอดชีพ 95/20
5. Rider: Elite Health
6. ตะกาฟุลคุ้มภัย, ตะกาฟุลพิทักษ์ทรัพย์, ตะกาฟุลพิทักษ์ทรัพย์ พลัส
ไทยประกันชีวิต
1. ตะกาฟุลยะซาร์ 15/8
2. ตะกาฟุลตะฮ์ซีน 20/20
3. ตะกาฟุลอามานี 90/20
4. ตะกาฟุลตะอาวุน
ผู้สนใจผลิตภัณฑ์ตะกาฟุล สามารถติดต่อสอบถามรายละเอียดได้ที่ ไอแบงก์ ทุกสาขาทั่วประเทศ หรือสอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-กรมบัญชีกลางประชุมชี้แจงและรับฟังความคิดเห็น เรื่อง ร่างระเบียบกระทรวงการคลังว่าด้วยการจ้างลูกจ้างโดยใช้จ่ายจากเงินนอกงบประมาณ พ.ศ. ....
วันพุธที่ 9 มกราคม 2562
กรมบัญชีกลางประชุมชี้แจงและรับฟังความคิดเห็น เรื่อง ร่างระเบียบกระทรวงการคลังว่าด้วยการจ้างลูกจ้างโดยใช้จ่ายจากเงินนอกงบประมาณ พ.ศ. ....
เมื่อวันจันทร์ที่ 7 มกราคม 2562 กรมบัญชีกลางได้เชิญส่วนราชการที่เกี่ยวข้อง ร่วมประชุมชี้แจงและรับฟังความคิดเห็น เรื่อง ร่างระเบียบกระทรวงการคลังว่าด้วยการจ้างลูกจ้างโดยใช้จ่ายจากเงินนอกงบประมาณ พ.ศ. .... และแนวทางปฏิบัติเกี่ยวกับการจ้างลูกจ้างโดยใช้
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า เมื่อวันจันทร์ที่ 7 มกราคม 2562 กรมบัญชีกลางได้เชิญส่วนราชการที่เกี่ยวข้องจํานวนมาก เช่น สํานักงานปลัดกระทรวงสาธารณสุข สํานักงาน ก.พ. สํานักงานการตรวจเงินแผ่นดิน สํานักงานปลัดกระทรวงยุติธรรม สํานักงานคณะกรรมการการศึกษาขั้นพื้นฐาน สํานักงานคณะกรรมการการอุดมศึกษา มหาวิทยาลัยเทคโนโลยีราชมงคลกรุงเทพ และมหาวิทยาลัยราชภัฏสวนสุนันทา เป็นต้น เข้าร่วมประชุมชี้แจงและรับฟังความคิดเห็น เรื่อง ร่างระเบียบกระทรวงการคลังว่าด้วยการจ้างลูกจ้างโดยใช้จ่ายจากเงินนอกงบประมาณ พ.ศ. .... และแนวทางปฏิบัติเกี่ยวกับการจ้างลูกจ้างโดยใช้จ่ายจากเงินนอกงบประมาณ ณ ห้องประชุม 1 ชั้น 7 กรมบัญชีกลาง
อธิบดีกรมบัญชีกลาง กล่าวต่อว่า การกําหนดร่างระเบียบดังกล่าวเป็นการดําเนินการตามมติคณะรัฐมนตรีและมติคณะกรรมการกําหนดเป้าหมายและนโยบายกําลังคนภาครัฐ เพื่อให้การบริหารลูกจ้างจากเงินนอกงบประมาณเป็นไปอย่างมีประสิทธิภาพและให้การบริหารอัตรากําลังคนของส่วนราชการที่ใช้จ่ายจากเงินนอกงบประมาณเป็นไปในแนวทางเดียวกันและเกิดประโยชน์สูงสุด ซึ่งที่ผ่านมาได้มีการจัดประชุมชี้แจงและรับฟังความคิดเห็นของส่วนราชการที่เกี่ยวข้อง และกลุ่มผู้ที่ได้รับผลกระทบ โดยที่กรมบัญชีกลางได้นําข้อเสนอแนะจากการประชุมดังกล่าวมาพิจารณาปรับปรุงและกําหนดเป็นร่างระเบียบฉบับใหม่ โดยมีสาระสําคัญ ดังนี้
1. ยกเลิกระเบียบฉบับเดิม (ระเบียบกระทรวงการคลังว่าด้วยการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ. 2561 ลงวันที่ 18 พฤษภาคม 2561)
2. ร่างระเบียบฉบับนี้ จะไม่ใช้บังคับแก่ลูกจ้างหรือพนักงานกระทรวงสาธารณสุขของหน่วยบริการในสังกัดกระทรวงสาธารณสุข ลูกจ้างของกองทุนเงินทุนหมุนเวียน และลูกจ้างที่มีลักษณะเป็นการจ้างเอกชนดําเนินงานของส่วนราชการ
3. กําหนดอัตราค่าจ้าง การจ่ายค่าจ้าง การบริหารงานบุคคล และแนวทางปฏิบัติเกี่ยวกับการจ้างลูกจ้าง
4. สําหรับการจ้างลูกจ้างในปีงบประมาณ พ.ศ. 2562 ส่วนราชการหรือมหาวิทยาลัยสามารถจ้างลูกจ้างได้ตามกรอบอัตราและอัตราค่าจ้างเดิมที่แต่ละส่วนราชการอนุมัติไว้ต่อไป และในปีงบประมาณ พ.ศ. 2563 ให้ส่วนราชการหรือมหาวิทยาลัยยื่นเรื่องขออนุมัติการจ้างให้กรมบัญชีกลางพิจารณาอย่างช้าไม่น้อยกว่า 2 เดือน ก่อนเริ่มต้นปีงบประมาณหรือเริ่มจ้าง ทั้งนี้ ตามแนวทางปฏิบัติเกี่ยวกับการจ้างลูกจ้างที่กรมบัญชีกลางกําหนด
อธิบดีกรมบัญชีกลาง กล่าวในตอนท้ายว่า ในการประชุมชี้แจง ตอบข้อซักถาม ร่างระเบียบและแนวทางปฏิบัติเกี่ยวกับการจ้างลูกจ้างดังกล่าว ส่วนราชการต่าง ๆ ได้รับทราบและไม่มีข้อทักท้วงใด ๆ ซึ่งกรมบัญชีกลางจะได้เร่งดําเนินการเสนอร่างระเบียบต่อรัฐมนตรีว่าการกระทรวงการคลังเพื่อพิจารณาลงนามและประกาศใช้ต่อไป
รัฐบาลไทย-ข่าวทำเนียบรัฐบาล-พล.อ.ประวิตร’ ขอทุกหน่วยงานเป็นหนึ่งเดียวกัน มุ่งแก้ปัญหาการค้ามนุษย์จริงจัง และต้องไม่มีเจ้าหน้าที่รัฐเกี่ยวข้อง
วันศุกร์ที่ 30 สิงหาคม 2562
พล.อ.ประวิตร’ ขอทุกหน่วยงานเป็นหนึ่งเดียวกัน มุ่งแก้ปัญหาการค้ามนุษย์จริงจัง และต้องไม่มีเจ้าหน้าที่รัฐเกี่ยวข้อง
พล.อ.ประวิตร วงษ์สุวรรณ รอง นรม. ได้เรียกประชุมคณะกรรมการป้องกันและปราบปรามการค้ามนุษย์ ครั้งที่ 2/62 ณ ห้องประชุม ทําเนียบรัฐบาล
พล.อ.ประวิตร วงษ์สุวรรณ รอง นรม. ได้เรียกประชุมคณะกรรมการป้องกันและปราบปรามการค้ามนุษย์ ครั้งที่ 2/62 ณ ห้องประชุม ทําเนียบรัฐบาล เพื่อรับทราบผลการจัดระดับประเทศไทย ในรายงานการค้ามนุษย์ของสหรัฐอเมริกา ประจําปี 62 และพิจารณาแนวทางการขับเคลื่อนแก้ปัญหาร่วมกัน พร้อมทั้งเห็นชอบ แต่งตั้งคณะอนุกรรมการกํากับและติดตาม การดําเนินงานป้องกันและปราบปรามการค้ามนุษย์ โดยมี รมว.พม.เป็นประธาน เพื่อเป็นกลไกหลักในการขับเคลื่อนและติดตามการแก้ปัญหาของหน่วยต่างๆและจัดทํารายงานของประเทศไทยประจําปี
พล.อ.ประวิตร’ ได้กล่าวขอบคุณทุกหน่วยงาน ถึงความพยายามร่วมกันในการแก้ปัญหาการค้ามนุษย์ที่ผ่านมา มีผลให้ภาพรวมการแก้ปัญหาการค้ามนุษย์ของประเทศไทย มีพัฒนาการมากขึ้นและมีผลต่อความเชื่อมั่นจากต่างประเทศ อย่างไรก็ตาม การค้ามนุษย์เป็นปัญหาสะสมในไทยมาต่อเนื่องยาวนาน และเกี่ยวข้องกับหลายหน่วยงาน โดยเฉพาะ กระทรวงการพัฒนาสังคมและความมั่นคงของมนุษย์ ( พม.) กระทรวงแรงงาน (รง.) และสํานักงานตํารวจแห่งชาติ (ตช.)
พร้อมย้ํา ความเข้าใจและความเป็นหนึ่งเดียว โดยใช้ความพยายามร่วมกันมากขึ้น เพื่อลงลึกขับเคลื่อนแก้ปัญหาในทุกมิติอย่างจริงจัง ทั้งนี้ให้เร่งรัดนําข้อเสนอแนะของสหรัฐฯทั้งหมด เป็นแนวทางหลักขับเคลื่อนด้วยกลไกที่จัดตั้งขึ้น ที่มี พม.เป็นหน่วยรับผิดชอบหลัก โดยให้ความสําคัญ ท้ังด้านการดําเนินคดี ด้านการคุ้มครองช่วยเหลือและด้านการป้องกัน โดยเฉพาะการแก้ปัญหาสถานคุ้มครองผู้เสียหายที่ไม่เพียงพอ ทั้งนี้ให้ ตช.เร่งรัดการปราบปราม โดยเฉพาะการค้ามนุษย์ทางเพศ และติดตามให้นํา้หนักทางเทคนิคกับคดีที่ค้าง รวมทั้งปรับปรุงกระบวนการคัดแยกและการสอบสวนให้สามารถดําเนินการกับผู้กระทําผิดอย่างจริงจัง พร้อมทั้ง ขอให้ รง.เร่งรัดพัฒนาประสิทธิภาพในการตรวจการค้ามนุษย์ด้านแรงงานและแนวทางการดูแลผู้เสียหายจากคดีแรงงานบังคับ พร้อมกันนี้ ขอให้ร่วมรณรงค์สร้างการตระหนักรู้และการมีส่วนร่วมของประชาชนมากขึ้น และจะต้องไม่มีเจ้าหน้าที่รัฐเข้าไปเกี่ยวข้องกับการค้ามนุษย์โดยเด็ดขาด